== Strukturgeologi ==
[[Fil:Geoviden-1-2011-strukturkort-over-Bornholm.png|thumb| left|Forkastningsblokke omkring Bornholm.]]
[[Fil:Klintebakken Aakirkeby.jpg|thumb|Grænsen mellem højtliggende grundfjeld til højre og lavereliggende palæozoiske sedimenter til venstre ses her i Klintebakken syd for Aakirkeby. Foto mod vest.]]
Bornholm ligger i en brudzone præget af forkastninger, nemlig den såkaldte [[Sorgenfrei-Tornquistzonen|Sorgenfrei-Tornquist Zone]], som løber fra [[Skagerrak]] mod sydøst ned gennem [[Kattegat]], hen over Sydsverige, forbi Bornholm og videre ned i [[Polen]] og Østeuropa. Denne zone adskiller højtliggende grundfjeld mod nordøst fra et system af sedimentbassiner mod sydvest, som er nedforkastet flere kilometer i forhold til grundfjeldet.<ref>[http://2dgf.dk/xpdf/gt1997-4-1-31.pdf Ole Valdemar Vejbæk (1997): Dybe strukturer i danske sedimentære bassiner. Geologisk Tidsskrift, hæfte 4, pp. 1-31]</ref> Selve zonen er i området omkring Bornholm en op mod 100 kilometer bred bræmme, som er gennemsat af forkastninger i retningerne Nordvest-sydøst og nord-nordøst-syd-sydvest.<ref>Finn Surlyk: Udviklingen i det danske område. S. 71-80 i Larsen (2006)</ref> Zonen er præget af nedforkastede eller opskudte forkastningsblokke. Bornholm er en sådan opskudt blok, eller [[Horst (geologi)|horst]], som mod vest grænser op til en [[gravsænkning]], Rønne Graben, som har været genstand for (resultatløse) undersøgelser efter olie og gas.<ref>[http://2dgf.dk/xpdf/bull51-2-111-136.pdf Ole Graversen (2004): Upper Triassic - Cretaceous stratigraphy and structural inversion offshore SW Bornholm, Tornquist Zone, Denmark]</ref>
Geologi